Orbánékat 42 millióért fényezik Trumpéknak
Újabb lobbistákat fogadtak fel, hogy javítsák a magyar kormány megítélését.
November elején három lobbicéggel (Barnes&Thornburg, Policy Impact Strategic Communications, Munk Policy & Law) szerződött Magyarország washingtoni nagykövetsége – írja az Átlátszó blog. A három szerződés november elejétől január végéig szól. Mindegyik értéke 50 ezer dollár, azaz körülbelül 14 millió forint.

Összesen így mintegy 42 millió forintjába kerül a magyar adófizetőknek, hogy a Fehér Ház, a külügyi tárca és a szenátus felé próbálnak a magyar kormány imázsán javítani.

Egy a washingtoni politikában jártas névtelen forrás szerint a magyar kormány hirtelen lobbirohama nem más, mint kármentés. A három lobbicég felbérlése mögött az állhat, hogy a demokraták átvették a hatalmat a képviselőházban.

Kiemelt kép: Donald Trump amerikai elnök újévi kabinetülést tart a washingtoni Fehér Házban január 2-án. MTI / EPA / Michael Reynolds
Belföld